Sêmar : E, kurang ajar, luwih bêcik kok lorod kabèh bae. Ana wis wêruh yèn wong tuwane wis ora duwe untu, kathik disadhiyani barang sing atos-atos ngono, apa cangkêmku arêp digawe papan tayuban para kara lan para kêdhêle, iya ora sondèl aku. Wis, wis, tak banjurne bab-bab kang dadi wêwatêkane wong nyambut gawe. Kajaba kudu nganggo wêwatêkane Nakula lan Sadewa kaya kang wis dak critakake ing ngarêp, wong nyambut gawe kuwi kudu nganggo wêwatêkane Radèn Arjuna.
